Nemanya Matiç

Nemanya Matiç (serbcə: Немања Матић; ) İngiltərənin Mançester Yunayted klubunda və Serbiya milli yığmasında forma geyinən serbiyalı müdafiəyə meyilli yarımmüdafiəçidir. O, meydanda öz döyüşkən oyun stili ilə fərqlənən futbolçudur.

Matiç peşəkar futbol karyerasına Kolubara klubunda başlamış, 2007-ci ildə Slovakiyanın Koşitse klubuna transfer olmuşdur. O, 2009-cu ildə 1.5 milyon funt-sterlinq qarşılığında İngiltərənin Çelsi klubuna keçmişdir. 2011-ci ilin yanvarında Portuqaliyanın Benfika klubuna transfer olan Matiç, 2013-cü ildə Portuqaliya çempionatının ən yaxşı futbolçusu adına layiq görülmüşdür. Matiç 2014-cü ilin yanvarında 21 milyon funt-sterlinq qarşılığında yenidən Çelsiyə transfer olmuş, burada da bir sıra mükafatlara layiq görülmüş və 2017-ci ilin iyul ayında keçmiş baş məşqçisi Joze Mourinyonun başçılıq etdiyi Mançester Yunayted klubuna transfer olmuşdur.

2008-ci ildə ilk dəfə Serbiya milli yığmasının heyətində debüt edən Matiç indiyə qədər bu millinin heyətində 30-dan çox oyuna çıxmışdır.

 Şəxsi həyatı 
Matiçin kiçik qardaşı Uroş da peşəkar futbolçudur. O, hazırda Danimarka çempionu olan Kopenhagen klubunda karyerasını davam etdirir. Matiçin babası əslən makedoniyalıdır. Həmçinin, onun anası da Makedoniyanın Volkoviya kəndindəndir.

 Uğurları 

 Klub 

 Koşitse 
 Slovakiya kuboku: 2008-09

 Çelsi 
 Premyer Liqa: 2014-15, 2016-17
 FA kuboku: 2009-10
 Liqa kuboku: 2014-15

 Benfika 
 Portuqaliya çempionatı: 2013-14
 Portuqaliya kuboku: 2011-12

 Şəxsi 
 Portuqaliya çempionatında ilin ən yaxşı futbolçusu: 2012-13
 Serbiyada ilin futbolçusu: 2014, 2015
 Portuqaliya çempionatında ayın futbolçusu: Dekabr 2012, Yanvar 2013, Aprel 2013
 FİFA Puşkaş mükafatı: 2013 (ikinci yer)
 İngiltərədə ilin heyəti: 2014-15

 Həmçinin bax 
 Mançester Yunayted
 Çelsi
 Serbiya milli futbol komandası

 İstinadlar 

 Xarici keçidlər 





Kateqoriya:Mançester Yunayted FK oyunçuları
Kateqoriya:Erediviziya oyunçuları
Kateqoriya:Çelsi FK oyunçuları
Kateqoriya:İtaliya A Seriyası oyunçuları
Kateqoriya:Fransa Liqa 1 oyunçuları
Kateqoriya:İngiltərə Premyer Liqası oyunçuları
Kateqoriya:Portuqaliya Premiera Liqası oyunçuları
Kateqoriya:Sassuolo FK oyunçuları
Kateqoriya:Roma FK oyunçuları
Kateqoriya:Legioner Serbiya futbolçuları
Kateqoriya:Renn FK oyunçuları
Kateqoriya:Serbiyanın kişi futbolçuları
Kateqoriya:2018 FİFA Dünya Kuboku oyunçuları
Kateqoriya:Olimpik Lion FK oyunçuları
Kateqoriya:İngiltərə Federasiya Kuboku finalı oyunçuları
Kateqoriya:İngiltərə Federasiya Kuboku finalı oyunçuları
Kateqoriya:Serbiya U-21 milli futbol komandasının oyunçuları
Kateqoriya:Benfika FK oyunçuları